|  |
| --- |
| **Szakmai gyakorlati beszámoló****tartalmi követelményei, felépítése** |

|  |
| --- |
| **A beszámoló terjedelme:** |

* Környezetmérnöki nyári szakmai gyakorlat: 20-25 oldalas tényleges szöveg.

Tényleges szöveg alatt az a szövegtörzs értendő, mely nem foglalja magába a címlapot, a tartalomjegyzéket és az irodalomjegyzéket sem.

Táblázatok, fényképek, grafikonok beiktatásával a dolgozat értéke növelhető, de ez a gépelt terjedelem 50%-át nem haladhatja meg. Ellenkező esetben a nagyszámú képet, ábrát vagy adatsort mellékletben kell szerepeltetni.

|  |
| --- |
| **Segédlet a beszámoló tartalmához:** |

A *Szakmai gyakorlati beszámoló* önállóan készítendő el, amelynek kötelező (alcímekben is említendő) tartalmi elemeia következők:

* *Teljesítési igazolás és a hallgató teljesítményértékelése:*

A beszámolóban a fedőlapot követő első oldalra be kell fűzni a honlapról letöltött és a cég által kitöltött, aláírt és hitelesített formanyomtatványt.

* *Cégbemutatás:*

A választott és engedélyezett gyakorlati hely általános ismertetése. A cégre jellemző alapvető gazdasági adatok bemutatása, rövid elemzése. (tevékenységek, szervezet felépülése, eredményesség, stb.)

* *Konkrét feladatok, munkafolyamatok ismertetése:*

Milyen konkrét feladatok megoldásában vállalt szerepet? Itt érdemes a kisebb és a nagyobb feladatokat egyaránt felsorolni, ismertetni. Milyen alapadatokat, kiinduló információkat kapott, és milyen eredménnyel oldotta meg a feladatokat? Milyen munkafolyamatokat ismert meg a cégnél? Ezek hogyan kapcsolódtak az Ön tevékenységéhez? Melyik folyamatban milyen szerepet vállalt?

* *Eredmények és értékelésük:*

Milyen számszerűsíthető eredményeket tud felmutatni a szakmai gyakorlati munkája alatt? Az eredményeket célszerű táblázatokban összefoglalni, ábrákkal szemléltetni és megbízhatóságukat igazolni.

Ebben a fejezetben kell ismertetni az eredményekből levont legfontosabb következtetéseket, és javaslatot tenni azok gyakorlati alkalmazására, illetve továbbfejlesztésére.

* *Összefoglalás:*

Az összefoglalás ne legyen hosszabb 1-1,5 oldalnál. Röviden be kell mutatni, hogy milyen körülmények között folytak a vizsgálatok és milyen kérdésekre terjedtek ki. Ismertetni kell a fontosabb eredményeket, megállapításokat és a levont következtetéseket. Törekedni kell a tömör és világos megfogalmazásra.

|  |
| --- |
| **A beszámoló formai követelményei:** |

* Margók: 2,5 cm minden oldalról.
* Szöveg típusa és betűmérete: Times New Roman, 12-es.
* Sorköz: 1,5-es.
* Szükséges a szöveget alcímekkel tagolni.
* A beszámoló elején (a fedőlapon) jól látható módon szerepeljen a hallgató neve és NEPTUN kódja, szakjának megnevezése, továbbá a hallgató vállalati mentorának neve, elérhetősége és a cég neve. A fedőlap alján fel kell tüntetni az elkészítés időpontját is.
* A beszámolót csak elektronikusan kell az E-learning felületre feltölteni. A feltöltendő fájl neve és formátuma: **Név.pdf** (Portable Document Format), melynek elején, a fedőlap után szerepelnie kell a „Teljesítési igazolás és a hallgató teljesítményértékelése” nek is!

**A következő oldalon a fedőlap-minta szerepel!**

**BESZÁMOLÓ**

a

**…………………………………………………………………………………………………..**

gyakorlati munkahelyen töltött kötelező nyári szakmai gyakorlatról

a ………………. tanévben

Hallgató neve, NEPTUN kódja:

|  |
| --- |
| …………………………………………………………… |

Szak megnevezése:

|  |
| --- |
| …………………………………………………………… |

Vállalati mentor neve:

|  |
| --- |
| …………………………………………………………… |

Vállalati mentor elérhetősége:

|  |
| --- |
| …………………………………………………………… |

Debrecen, ……………………………